turjo4nis/wikipedia-bn-dump-20250701 huggingface dataset:
এম সাইদুজ্জামান

এম সাইদুজ্জামান (জন্ম: ২৭ অক্টোবর ১৯৩৩) বাংলাদেশের অর্থনীতিবিদ, উচ্চ-পদস্থ সরকারি প্রাক্তন কর্মকর্তা ও রাজনীতিবিদ। তিনি বাংলাদেশ সরকারের সাবেক অর্থ ও পরিকল্পনা সচিব এবং সিপিডি ট্রাস্টি বোর্ডের বর্তমান সদস্য। তিনি বাংলাদেশের অর্থমন্ত্রী হিসেবে দায়িত্ব পালন করেন। তিনি বাংলাদেশ কৃষক শ্রমিক আওয়ামী লীগের (বাকশাল) কেন্দ্রীয় কমিটির সদস্য ছিলেন।

প্রাথমিক জীবন 
সাইদুজ্জামান ২৭ অক্টোবর ১৯৩৩ সালে তৎকালীন ব্রিটিশ ভারতের কিশোরগঞ্জে জন্মগ্রহণ করেন। ১৩ ভাই-বোনের মধ্যে দ্বিতীয় এম সাইদুজ্জামান। তিনি ১৯৫১ সালে ঢাকা কলেজ থেকে ইন্টারমিডিয়েট পরীক্ষা আইএসসিতে প্রথম স্থান করেন। তিনি ঢাকা বিশ্ববিদ্যালয় থেকে পদার্থবিদ্যায় ১৯৫৬ সালে স্নাতকোত্তর ও উইলিয়ামস কলেজ থেকে ১৯৬৩ সালে উন্নয়ন অর্থনীতিতে দ্বিতীয় স্নাতকোত্তর সম্পন্ন করেন।

কর্মজীবন 
এম সাইদুজ্জামান ১৯৭৩ থেকে ১৯৭৬ সাল পর্যন্ত পরিকল্পনা মন্ত্রণালয় ও পরিকল্পনা কমিশনের সচিব ছিলেন।  তিনি অর্থনৈতিক সম্পর্ক বিভাগের সচিবও ছিলেন।

তিনি ৬ ফেব্রুয়ারি ১৯৭৬ থেকে ৬ জুলাই ১৯৭৭ সাল পর্যন্ত অর্থ মন্ত্রণালয়ের সচিব ছিলেন। সেই সময়ে তিনি বাংলাদেশ কৃষি গবেষণা ইনস্টিটিউট এবং বাংলাদেশ ধান গবেষণা ইনস্টিটিউটের বোর্ড অব গভর্নরসেও দায়িত্ব পালন করেন।

১৯৭৭ থেকে ১৯৮২ সাল পর্যন্ত তিনি বিশ্বব্যাংকে বাংলাদেশ, ভুটান, ভারত ও শ্রীলংকা বিভাগে বহিরাগত পরিচালক হিসেবে কাজ করেন।

আবারও তিনি ২৪ অক্টোবর ১৯৮২ থেকে ৮ জানুয়ারি ১৯৮৪ সাল পর্যন্ত অর্থ মন্ত্রণালয়ে সচিব হিসেবে দায়িত্ব পালন করেন। তিন হরিণের ছবি যুক্ত এক টাকার কাগজের নোট তৃতীয়বার বাজারে আসে জুন ১৯৮৩ সালে আর এতে স্বাক্ষর ছিল সে সময়ের অর্থ সচিব সাইদুজ্জামানের।

১৯৮৪ থেকে ১৯৮৫ সাল পর্যন্ত তিনি ইসলামি উন্নয়ন ব্যাংকের বোর্ড অব গভর্নরসের চেয়ারপারসন ছিলেন।

১৯৮৬ থেকে ১৯৯৩ সাল পর্যন্ত আন্তর্জাতিক খাদ্য নীতি গবেষণা ইনস্টিটিউটের (আইএফপিআরআই) ট্রাস্টি বোর্ডের সদস্য ছিলেন।

১৯৯৯ থেকে ২০০৮ সাল পর্যন্ত তিনি ব্যাংক এশিয়া লিমিটেডের চেয়ারপারসন ছিলেন। ২০০২ থেকে ২০০৮ সাল পর্যন্ত তিনি বাংলাদেশ রাইস ফাউন্ডেশনের চেয়ারপারসন ছিলেন।

তিনি ক্রেডিট রেটিং এজেন্সি অব বাংলাদেশ লিমিটেডের চেয়ারপারসন। তিনি সেন্টার ফর পলিসি ডায়ালগের ট্রাস্টি বোর্ডের সদস্য।

রাজনৈতিক জীবন 
এম সাইদুজ্জামান ১৯৭৫ সালে বাংলাদেশ কৃষক শ্রমিক আওয়ামী লীগের (বাকশাল) কেন্দ্রীয় কমিটির সদস্য ছিলেন।

১৯৮৪ সালের জানুয়ারি থেকে ডিসেম্বর ১৯৮৭ সাল পর্যন্ত তিনি বাংলাদেশের রাষ্ট্রপতি হুসেইন মোহাম্মদ এরশাদের প্রধান অর্থ সচিব এবং অর্থ উপদেষ্টা হিসেবে কাজ করেন। তিনি অর্থ মন্ত্রণালয় এবং পরিকল্পনা মন্ত্রণালয়ের দায়িত্বে থাকা ক্যাবিনেট মন্ত্রীর পদে অধিষ্ঠিত ছিলেন।

পারিবারিক জীবন 
এম সাইদুজ্জামান ২১ জুলাই ১৯৫৭ সালে হাফিজা জামানকে বিয়ে করেন। এই দম্পতীর ১ ছেলে ও ১ মেয়ে।

তথ্যসূত্র 

জীবিত ব্যক্তি
১৯৩৩-এ জন্ম
কিশোরগঞ্জ জেলার ব্যক্তি
বাংলাদেশের অর্থমন্ত্রী
বাংলা একাডেমির সম্মানিত ফেলো
এরশাদের মন্ত্রিসভার সদস্য
ঢাকা কলেজের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
উইলিয়ামস কলেজের প্রাক্তন শিক্ষার্থী
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
কফিল উদ্দিন মাহমুদ

কফিল উদ্দিন মাহমুদ ছিলেন বাংলাদেশের একজন বিশিষ্ট অর্থনীতিবিদ এবং উচ্চ-পদস্থ সরকারি কর্মকর্তা।  তিনি হুসেইন মুহাম্মদ এরশাদের শাসনামলে বাংলাদেশের অর্থমন্ত্রী হিসাবে দায়িত্ব পালন করেন।

আরও দেখুন 
 বাংলাদেশের অর্থ মন্ত্রণালয়
 বাংলাদেশের অর্থমন্ত্রী
 বাংলাদেশের অর্থমন্ত্রীদের তালিকা

তথ্যসূত্র 

বাংলাদেশের অর্থমন্ত্রী
এম. এ. মুন’এম

মোহাম্মদ আবদুল মুন্এম যিনি এম. এ. মুন'এম নামে পরিচিত ছিলেন। (১৯৩৫-১৯৯৯) ছিলেন একজন বাংলাদেশ সেনাবাহিনীর অবসরপ্রাপ্ত মেজর জেনারেল ও রাজনীতিবিদ। তিনি এরশাদের মন্ত্রীসভায় গুরুত্বপূর্ণ কয়েকটি মন্ত্রণালয়ের মন্ত্রী হিসেবে দায়িত্ব পালন করেন।

১৯৯৮ সালের জুলাই মাসে তিনি মেজর জেনারেলের পদমর্যাদায় তিনি বাংলাদেশ সেনাবাহিনী থেকে অবসর গ্রহণ করেন।

প্রাথমিক জীবন 
এম. এ. মুন'এম ১৯৩৫ সালে তৎকালীন ব্রিটিশ ভারতের বেঙ্গল প্রেসিডেন্সির পটুয়াখালীর বাউফলের কারখানা গ্রামে জন্মগ্রহণ করেন। তিনি ১৯৫৫ সালে ঢাকা বিশ্ববিদ্যালয়ের ইলেকট্রিক্যাল ইঞ্জিনিয়ারিং বিভাগ থেকে স্নাতক এবং লন্ডন বিশ্ববিদ্যালয়ের ইলেট্রিক্যাল ইঞ্জিনিয়ারিং বিভাগ থেকে এমএসসি ডিগ্রী লাভ করেন।

কর্মজীবন

পাকিস্তান সেনাবাহিনী 
এম এ মুন এম ১৯৫৬ সালে পাকিস্তান সেনাবাহিনীর ইলেকট্রিক্যাাল ও মেকানিক্যাল কোরে কমিশন প্রাপ্ত হন। তিনি ১৯৬৯ সালে কোয়েটার কম্যান্ড এন্ড ষ্টাফ কলেজ থেকে স্টাফ কোর্সে উত্তীর্ণ হন। তিনি কোয়েটায় সেনাবাহিনীর ইএমই কলেজ ডাইরেক্টিং স্টাফ, বাংলাদেশ ইন্সপেকসন ও টেকনিক্যাল ডেভেলপমেন্ট কোর এবং ইলেকট্রিক্যাল ইঞ্জিনিয়ারিং কোরের পরিচালক ছিলেন।

স্বাধীন বাংলাদেশ 
এম. এ. মুন’এম ১৯৭৪ থেকে ১৯৭৬ সাল পর্যন্ত দেশের বৃহত্তম ট্রান্সফরমার উৎপাদনকারী সংস্থা চট্টগ্রামের জিইমে প্লান্টের জেনারেল ম্যানেজার ছিলেন। তিনি ১৯৭৯ সালে বিদ্যুৎ উন্নয়ন বোর্ডের চেয়ারম্যান নিযুক্ত হন।

১৯৮৩ সালের নভেম্বর মাসে তিনি বাংলাদেশের বিশেষ দূত হিসেবে মালদ্বীপের রাষ্ট্রপতির শপথ গ্রহণ অনুষ্ঠানে যোগদান করেন।

১৯৮৪ সালের নভেম্বর কুয়ালালামপুরে অনুষ্ঠিত কলম্বো প্লান কনসালটেটিভ কমিটির ৩০তম বৈঠকে বাংলাদেশ প্রতিনিধি দলের নেতা হিসেবে যোগদান করেন।

১৯৮৫ সালের নভেম্বরে রোমে অনুষ্ঠিত খাদ্য ও কৃষি সংস্থার ২৩তম অধিবেশনে তিনি বাংলাদেশ প্রতিনিধি দলের নেতৃত্ব দেন।

ইসলামিক সংস্থার অর্থনৈতিক ও বাণিজ্যিক সহযোগিতা (কেমসেক) বিষয়ে ১৯৮৬ সালের মার্চে ইস্তাম্বুলে অনুষ্ঠিত আন্তর্জাতিক বৈঠকে তিনি বাংলাদেশ প্রতিনিধি দলের নেতা হিসেবে যোগদান করেন।

রাজনৈতিক জীবন 
এম. এ. মুন’এম বাংলাদেশের জ্বালানি ও খনিজ সম্পদ মন্ত্রী হিসেবে ২৪ মার্চ ১৯৮৬ থেকে ২৫ মে ১৯৮৬ পর্যন্ত দায়িত্ব পালন করেন।

২৪ মার্চ ১৯৮৬ থেকে ২৫ মে ১৯৮৬ সাল পর্যন্ত তিনি বাংলাদেশের গৃহায়ন ও গণপূর্তমন্ত্রী ছিলেন।

বাংলাদেশের কৃষিমন্ত্রী হিসেবে তিনি ৯ জুলাই ১৯৮৬ থেকে ২৭ ডিসেম্বর ১৯৮৭ পর্যন্ত এবং ২০ মার্চ ১৯৮৯ থেকে ১৬ মার্চ ১৯৯০ দায়িত্ব পালন করেন।

তিনি বাংলাদেশের বাণিজ্যমন্ত্রী হিসেবে ৩০ নভেম্বর ১৯৮৬ থেকে ২৭ ডিসেম্বর ১৯৮৭ পর্যন্ত দায়িত্ব পালন করেন।

বাংলাদেশের অর্থমন্ত্রী হিসেবে তিনি ২৭ ডিসেম্বর ১৯৮৭ থেকে ৬ আগস্ট ১৯৮৮ পর্যন্ত এবং ১৬ মার্চ ১৯৯০ থেকে ৬ ডিসেম্বর ১৯৯০ দায়িত্ব পালন করেন।

৬ আগস্ট ১৯৮৮ থেকে ২৯ মার্চ ১৯৮৯ পর্যন্ত তিনি বাংলাদেশের স্বাস্থ্য ও পরিবার পরিকল্পনা মন্ত্রী হিসেবে দায়িত্ব পালন করেন।

বাংলাদেশের পরিকল্পনামন্ত্রী হিসেবে ২২ মার্চ ১৯৯০ থেকে ৪ আগস্ট ১৯৯০ পর্যন্ত দায়িত্ব পালন করেন।

মৃত্যু 
এম. এ. মুন’এম ১৯৯৯ সালে মৃত্যুবরণ করেন।

তথ্যসূত্র 

বাংলাদেশের অর্থমন্ত্রী
এরশাদের মন্ত্রিসভার সদস্য
বাংলাদেশের বাণিজ্যমন্ত্রী
বাংলাদেশের গৃহায়ন ও গণপূর্তমন্ত্রী
বাংলাদেশের কৃষিমন্ত্রী
১৯৩৫-এ জন্ম
১৯৯৯-এ মৃত্যু
জাতীয় পার্টির রাজনীতিবিদ
বাংলাদেশ সেনাবাহিনীর জেনারেল
বাংলাদেশের স্বাস্থ্য ও পরিবার কল্যাণ মন্ত্রী
সিনায়া

সিনায়া () রোমানিয়ার প্রাহোভা প্রদেশের অন্তর্গত একটি শহর এবং পার্বত্য রিসোর্ট। শহরটির নামকরণ করা হয়েছিল সিনায়া মঠের নামানুসারে, যা ঘেঁষেই শহরটি নির্মিত হয়েছিল। মঠটির নামকরণ করা হয়েছিল বাইবেলের সিনাই পর্বতের নাম অনুসারে। এই শহরের ধারেই রাজা রোমানিয়ার প্রথম ক্যারল তাঁর গ্রীষ্মকালীন প্রাসাদ "পেলিস প্রাসাদ" নির্মাণ করেছিলেন।

Sসিনায়া প্লিওয়েস্তি থেকে প্রায়  উত্তরপশ্চিমে এবং ব্রাসোভ থেকে প্রায়  দক্ষিণে প্রাহোভা নদীর তীরবর্তী পার্বত্য অঞ্চলে বুসেগি পর্বতের ঠিক পূর্বে অবস্থিত। এর উচ্চতা সমুদ্র সমতল থেকে ।

শহরটি হাইকিং এবং শীতকালীন খেলা, বিশেষকরে ডাউনহিল স্কিইং-এর জন্য খ্যাত। অন্যান্য পর্যটক আকর্ষণের মধ্যে রয়েছে পেলিস প্রাসাদ, পেলিসর প্রাসাদ, সিনায়া মঠ, সিনায়া ক্যাসিনো, সিনায়া রেলস্টেশন এবং ফ্রাঞ্জ জোসেফ ও সেইন্ট এনি ক্লিফ। সিনায়া প্রখ্যাত রোমানীয় সুরকার জর্জ এনেস্কুর গ্রীষ্মকালীন বাসস্থানও ছিল। তিনি এখানেরই লুমিনিস ভিলায় বাস করতেন।

জলবায়ু 

সিনায়ার জলবায়ু বৈচিত্র্যময়। পার্বত্য অঞ্চল থাকায় আবহাওয়ার নানা তারতম্য ঘটে।
বার্ষিক তাপমাত্রার গড়ঃ  
জুন মাসে তাপমাত্রার গড়ঃ  
জানুয়ারি মাসে তাপমাত্রার গড়ঃ .

সিনায়ার গ্রীষ্মকালীন আবহাওয়া বেশ স্বাস্থ্যকর এবং ঋতুর শুরুর দিকে বৃষ্টিপাত হয়। শীতকাল সাধারণত তীব্র নয়, তবে ভারি তুষারপাত ঘটে। বার্ষিক বৃষ্টিপাতের গড় । সর্বোচ্চ মাসিক বৃষ্টিপাত হয় জুন মাসে (১৭৩ মিমি)। সর্বনিম্ন বৃষ্টিপাত হয়েছিল সেপ্টেম্বর  এবং ফেব্রুয়ারি মাসে ।

সাধারণত নভেম্বর মাসে পুরু স্তরের তুষারপাত হয় এবং মার্চ থেকে এপ্রিলের দিকে তা গলে যায়, অনেক সময় মে মাসে গলা শুরু হয়। তুষারের পুরুত্ব ২০ সেন্টিমিটার থেকে ৩ মিটারের মধ্যেই হয়।

সাম্প্রতিক সময়ে সিনায়া বৈশ্বিক উষ্ণায়ণের কবলে পড়েছে। যেমন বর্তমানে গ্রীষ্মকাল তুলনামূলকভাবে সংক্ষিপ্ত হয়েছে। তাপমাত্রা প্রায়শই  ছাড়িয়ে যায়। সেইসাথে বসন্ত এবং শরৎকালের দৈর্ঘ্য কমে যাবার পাশাপাশি শীতকালের দৈর্ঘ্য (অক্টোবরের শেষ–মে'র শেষ) বেড়ে গেছে। তীব্র ঠাণ্ডা এবং সেইসাথে সারা সপ্তাহ জুড়ে তীব্র তুষারপাত ঘটে । এরই সাথে সাথে তুষারঝড়ও ঘটে।

আবহাওয়া 
বিশেষজ্ঞদের মতানুসারে সিনায়ার আবহাওয়া বেশ স্বাস্থ্যকর। এখানকার কাইনিলুই উপত্যকার ঝর্ণাগুলোতে সালফার-ফেরিক সমৃদ্ধ খনিজ পানি থাকে। এছাড়াও পানিতে নানারকম দ্রব্য খনিজ পদার্থও রয়েছে।

যমজ শহর - সিস্টার শহর 

নিম্নোক্ত শহরগুলোকে সিনায়া শহরের যমজ:
 আওস্তা, ইতালি
 সেটিঞ্জে, মন্টিনিগ্রো
 হড হাশারন, ইসরায়েল

উল্লেখযোগ্য বাসস্থান 
 জর্জ এনেস্কু
 রোমানিয়ার রাজকীয় পরিবার

গ্যালারি

তথ্যসূত্র

বহিঃসংযোগ 
 ট্রাভেল গাইড - সিনায়া

সিনায়া
রোমানিয়ার শহর
প্রাহোভা প্রদেশের জনবহুল এলাকা
প্রাহোভা প্রদেশ
রোমানিয়ার স্কি অঞ্চল ও রিসোর্ট
সুফি বরকত আলী

হযরত আবু আনীস   মুহাম্মদ বরকত আলী (;২৭ এপ্রিল ১৯১১- ২৬ জানুয়ারি ১৯৯৭), ছিলেন একজন মুসলিম সুফি সাধক যিনি কাদেরী তরিকার অনুসারী ছিলেন। তিনি উত্তর ব্রিটিশ ভারতের লুধিয়ানার তেহসিল এর ব্রাহ্মী নামক একটি ছোট গ্রামে জন্মগ্রহণ করেন।
তিনি অরাজনৈতিক, অলাভজনক, ধর্মীয় প্রতিষ্ঠান দারুল এহসান এর প্রতিষ্ঠাতা।

জন্ম ও প্রাথমিক জীবন 
বরকত একটি অভিজাত মুসলিম পরিবারে, ধারিওয়াল যাত নামক জাতিগোষ্ঠি, জন্মগ্রহণ করেন। তার পিতা, মিয়া নিগাহি বখশি, ব্রিটিশ সেনাবাহিনীর কর্মচারী ছিলেন।

অন্যান্য মুসলমানের মতই, তিনি তার গ্রাম ব্রাহ্মীতে কুরআনসম্পর্কে জ্ঞান অর্জন লাভ করেন এবং এরপর প্রাতিষ্ঠানিক শিক্ষা লাভের আশায় তিনি নিকটবর্তী শহরের,হালওয়ারা, একটি বিদ্যালয়ে ভর্তি হন যেটি ভারতীয় বিমানবাহিনীর কারণে বিখ্যাত ছিল।

তিনি পাকিস্তানের জাতীয় টিভি চ্যানেল পিটিভিতে অনেক স্বাক্ষাতকার দিয়েছেন। ২০০৮ সালের ২৫ সেপ্টেম্বরে তাহির উল কাদরি বরকত আলী এবং তার কার্যক্রমের ভূয়সী প্রশংসা করেন।

পেশাগত জীবন

তত্ত্বসূত্র

মুসলিম পণ্ডিত
মুসলিম লেখক
পাকিস্তানের পণ্ডিত
পাকিস্তানের লেখক
মুসলিম দার্শনিক
মুসলিম সংস্কারক
সুফি কবি
পাকিস্তানের সুফি
১৯১১-এ জন্ম
১৯৯৭-এ মৃত্যু
বিংশ শতাব্দীর কবি
২০শ শতাব্দীর ইসলামের মুসলিম পণ্ডিত
পাকিস্তানি লেখক
পাকিস্তানি সুফি
কাদেরিয়া তরিকা
মারূ’ফ কারখী

মারূ’ফ কারখী (), তার পূর্ণ নাম আবু মাহফুজ মারূ’ফ ইবনে ফিরোজ আল-কারখী দ্বারাও পরিচিত, ছিলেন একজন সুফি সাধক যিনি সুফিবাদের একজন গুরুত্বপূর্ণ  ব্যক্তিত্ব। তিনি একটি খ্রিস্টান পরিবারে জন্মগ্রহণ করেন এবং ইসলাম ধর্মে তার দীক্ষা গ্রহণ ইসলামী শিক্ষণীয় বিষয়গুলোর মধ্যে অন্যতম।

জীবনী

মারূ’ফ বাগদাদের ওয়াসিত বা কারখ নামক জেলায় জন্মগ্রহণ করেন। তার পিতার নাম ছিল ফিরোজ, যা নির্দেশ করে তিনি ফরাসি বংশোদ্ভুত ছিলেন।   তিনি মূলত খ্রিস্টান ধর্মালম্বী। আর্মেনীয় ইসলামিক প্রচারক ফারকাদ সাবাখি খুব সম্ভবত তার পরামর্শদাতা ছিলেন। আত্তার তার বিখ্যাত গ্রন্থ তাজকিরাতুল আউলিয়া নামক অলিদের জীবনী গ্রন্থে বর্ণনা করেছেন যে, বহু-ঈশ্বরবাদের সকল মতবাদ ত্যাগ করার পর মারূ’ফ, আলী ইবনে মুসার হাত ধরেই তরুণ বয়সেই ইসলাম ধর্মে দীক্ষা গ্রহণ করেন। তার পিতা মাতা যখন শুনলেন তিনি ইসলাম ধর্মে দীক্ষিত হয়েছেন তখন তারা মারূ’ফের উপর বিরক্ত ও ক্ষুদ্ধ হলেন। মারূ’ফ যখন ঘরে ফিরল, তার পিতা মাতা তার পরিবর্তিত আচার আচরণ দেখে খুবই প্রভাবিত হলেন এবং তার পুরো পরিবারটি ইসলাম ধর্মে দীক্ষিত হয়ে যায়।

মৃত্যু
তিনি ২০০ হিজরীর ২ মুহররম বাগদাদে মৃত্যুবরণ করেন। তার মাজার বাগদাদে অবস্থিত। খতিব আল-বাগদাদী বলেছেন: "তার মাজার চাহিদা এবং ইচ্ছা পূরণের জন্য অভিজ্ঞ (অর্থাৎ পরীক্ষিত)।"

আরও দেখুন
Tadhkiratul Aulia by Sheikh Farid al-din attar.

বহিঃসংযোগ

তত্ত্বসূত্র

ইসলামে ধর্মান্তরিত
সুফি
মুসলিম সংস্কারক
ইরানি সুফি
বাগদাদের ব্যক্তি
সুন্নি সুফি
শিখণ্ডী

শিখণ্ডী () হিন্দু মহাকাব্য মহাভারতের একটি চরিত্র। দ্রুপদ কন্যা ও দ্রৌপদীর বড় বোন। কুরুক্ষেত্রের যুদ্ধে তার পিতা দ্রুপদ ও ভাই ধৃষ্টদ্যুম্ন এর সাথে পাণ্ডবদের পক্ষে যুদ্ধ করেছিলেন এবং ভীষ্মের মৃত্যুর কারণ হয়েছিলেন। তার পুত্রের নাম ক্ষত্রদেব।

পূর্বজন্ম 
পূর্বজন্মে শিখণ্ডী ছিলেন কাশীরাজার বড় মেয়ে অম্বা। হস্তিনাপুরের রাজা বিচিত্রবীর্য এর সাথে বিয়ে দেয়ার জন্য ভীষ্ম তাঁর দুই বোনসহ তাঁকে স্বয়ম্বর সভা থেকে জয় করে নিয়ে যান। কিন্তু তিনি সুবলের রাজ শাল্বকে ভালোবাসেন জেনে বিচিত্রবীর্য তাঁকে বিয়ে করেননি। শাল্বও পরাজয়ের গ্লানি নিয়ে তাঁকে বিয়ে করতে রাজী নি। অতঃপর অম্বা ভীষ্মকে বিবাহের প্রস্তাব দেন, কিন্তু ভীষ্ম তার কৌমার্য ব্রতের কথা স্মরণ করিয়ে দেন। পরিশেষে অম্বা তাঁর দুর্দশার জন্য ভীষ্মকে দায়ী করেন এবং ভীষ্মের মৃত্যু কামনায় সাধনা করে শিবের বর লাভ করে শিখণ্ডী নামে দ্রুপদ রাজার মেয়ে হিসেবে জন্ম গ্রহণ করেন।

শৈশব ও পুরুষত্ব লাভ 
শৈশবে শিখণ্ডী রাজপ্রাসাদের ফটকে রাখা একটা মালা গলায় পড়ে দ্রুপদের কাছে এলে দ্রুপদ বুঝতে পারে শিখণ্ডীই অম্বা। কারণ কার্ত্তিকের প্রদত্ত চিরসবুজ পদ্মের মালাটি শুধু অম্বাই পরতে পারতো। তখন রাজা ভীষ্মের আক্রমণ এড়ানোর জন্য শিখণ্ডীকে বনে থাকার ব্যবস্থা করেন। সেখানে শিখণ্ডী সাধনা করে স্থুণাকর্ণ নামে এক যক্ষের কাছ থেকে পুরুষত্ব লাভ করে। এরপর শিখণ্ডী বন থেকে রাজ প্রাসাদে ফিরে আসে। বিয়ে করে সংসারী হয়। তার ঔরসে ক্ষত্রদেবের জন্ম হয়।

কুরুক্ষেত্রের যুদ্ধ 
কুরুক্ষেত্রে যুদ্ধে শিখণ্ডী পুরুষ যোদ্ধা হিসেবে অংশগ্রহণ করে। ভীষ্মের সাথে যুদ্ধের সময় ভীষ্ম তাকে দ্রুপদের মেয়ে হিসেবে জানতে পেরে অস্ত্রপরিত্যাগ করে শরাক্রান্ত হয়ে শরশয্যায় শায়িত হয় এবং মৃত্যুবরণ করে।
যুদ্ধের অষ্টাদশ দিনে অশ্বত্থামার সাথে যুদ্ধে পরাজিত হয়ে শিখণ্ডী মৃত‌্যুবরণ করে।

কোন কোন স্থানে বলা হয়েছে, শিখণ্ডীকে শুধু কুরুক্ষেত্রের যুদ্ধের ১০ম দিন এই দেখা যায়, সে তার প্রতিজ্ঞা পূরণ তথা ভীষ্মদেবকে নিরস্ত্র করতে যুদ্ধে পদার্পণ করেন, সে যুদ্ধক্ষেত্রে যে প্রবেশ করবে একথা আগেই জানিয়া শকুনি শিখণ্ডীকে রুখতে মায়াস্ত্র যোজনা করেন এবং শিখণ্ডীকে তার রচিত সংক্ষিপ্ত বূহ্যে বন্দী করেন, যার মহারথী হিসেবে ছিলেন রাজকুমার দুঃশাসন, মহাবীর অশ্বত্থামা,  আর গান্ধার রাজ শকুনি। শিখণ্ডীকে নিরস্ত্র করা সহজসাধ্য ব্যাপার ছিল না। আর তার সামনে তারা টিকতেও পারছিলেন না। শেষ পর্যায়ে মিলিত আক্রমণে শিখণ্ডী মারাত্মক আহত হলেন এবং মূর্ছা গেলেন। তারা শিখণ্ডীকে মৃত ভেবে চলে গেলেন। কিন্তু শিখণ্ডীর দেহে তখনও প্রাণ অবশিষ্ট ছিল যা হয়ত মহাবীর ভীষ্মদেবকে নিরস্ত্র বা পরাজিত করার জন্যই, শেষ পর্যন্ত সে তার প্রতিজ্ঞা রক্ষা করলেন এবং ভীষ্মদেব শরশয্যায় শায়িত হলেন। অনেকে বলেন এর পরই শিখণ্ডী মৃত্যুবরণ করেন। কারণ ১০ম দিনের পর আর কখনো তাকে রণাঙ্গনে দেখা যায়নি।

তথ্যসূত্র 

প্রাচীন ভারতীয় ঐতিহাসিক চরিত্র
মহাভারতের চরিত্র
মহাভারত
আসানবিবি

আসানবিবি হলেন একজন লৌকিক দেবী। মূলত দক্ষিণ পশ্চিমবঙ্গ ও দক্ষিণ বাংলাদেশে আসানবিবির পূজা হয়। আসানবিবির সঙ্গে তার ছয় বোনের পূজা হয়। এঁরা হলেন ওলাবিবি (কলেরার দেবী), আজগাইবিবি, চাঁদবিবি, বাহাদাবিবি, ঝেতুনবিবি ও ঝোলাইবিবি। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর। তবে সপ্তমাতৃকা ও সাতবিবির মধ্যে কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়।

তথ্যসূত্র 

বাংলাদেশে হিন্দুধর্ম
পশ্চিমবঙ্গের সংস্কৃতি
আঞ্চলিক হিন্দু দেবী
হিন্দু লৌকিক দেবদেবী
বাংলার লৌকিক দেবদেবী
মহিলাদের টেস্ট ক্রিকেট

মহিলাদের টেস্ট ক্রিকেট দীর্ঘসময়ের ক্রিকেট খেলা ও লিঙ্গ সমতায়ণে মহিলাদের ক্রিকেটকে পুরুষদের টেস্ট ক্রিকেটের সমতুল্যরূপে গণ্য করা হয়। খেলায় চারটি ইনিংস রয়েছে ও সর্বোচ্চ চারদিনব্যাপী শীর্ষস্থানীয় ক্রিকেটভূক্ত দেশগুলোর মধ্যে অনুষ্ঠিত হয়। পুরুষদের তুলনায় এ খেলার ধরনে কিছুটা পার্থক্য রয়েছে। তন্মধ্যে আম্পায়ার ও পিচের আকার উল্লেখযোগ্য। মহিলাদের একদিনের আন্তর্জাতিকের তুলনায় বছরে মাত্র কয়েকটি টেস্ট খেলা অনুষ্ঠিত হয়ে থাকে। ইংল্যান্ড ও অস্ট্রেলিয়ার মধ্যে ডিসেম্বর, ১৯৩৪ সালে প্রথম মহিলাদের টেস্ট খেলা আয়োজন করা হয়। তিনদিনের ঐ টেস্টটি ব্রিসবেনে অনুষ্ঠিত হয় ও ইংল্যান্ড দল ৯ উইকেটের ব্যবধানে জয় পায়।

খেলার ধরন 
ক্রিকেটের আইন দ্বারা মহিলাদের টেস্ট ক্রিকেট খেলার উপযোগী করে পরিচালিত হয়। অধিকাংশ ক্ষেত্রেই পুরুষদের টেস্ট ক্রিকেটের সাথে এর সাদৃশ্যপূর্ণ সম্পর্ক বিরাজমান। দুই দলে এগারোজন খেলোয়াড় সর্বোচ্চ চার ইনিংসে অংশগ্রহণ করেন। টাই, ড্র অথবা জয় - এ তিনধরনে খেলার ফলাফল নির্ধারিত হয়ে থাকে।

প্রধান ও লক্ষণীয় বিষয় হচ্ছে মহিলাদের টেস্ট ক্রিকেট চারদিনের মধ্যে শেষ হয়। প্রতি ঘণ্টায় ১৭ ওভার বোলিংয়ের নির্দেশনা দেয়া রয়েছে। ফলে সম্পূর্ণ দিনে ১০০ ওভার খেলা হয়ে থাকে। ক্রিকেট মাঠ তুলনামূলকভাবে ছোট। ৫৫ থেকে ৭০ গজের মধ্যে সীমাবদ্ধ। পীচও তুলনামূলকভাবে ছোট এবং ক্রিকেট বল ছোট ও হালকা আকৃতির।

আইনে উল্লেখ করা হয়েছে বল  থেকে  আউন্সের হবে। আম্পায়ারের সিদ্ধান্ত পর্যালোচনা পদ্ধতি (ইউডিআরএস) খেলায় প্রচলিত নয়। ফলে, প্রয়োজনে আম্পায়ারগণ টেলিভিশনে পুণঃপ্রচারের জন্য তৃতীয় আম্পায়ারের শরণাপন্ন হয়ে থাকেন।

অংশগ্রহণকারী দল 
দশটি জাতীয় দলের মহিলা ক্রিকেটারগণ টেস্ট ক্রিকেটে অংশগ্রহণ করে থাকেন। ১৯৩৪-৩৫ মৌসুমে ইংল্যান্ড দল অস্ট্রেলিয়া ও নিউজিল্যান্ড সফরে যায়। এ তিনটি দলই টেস্ট ক্রিকেটে নিয়মিতভাবে অংশগ্রহণ করে থাকে। দলগুলোর প্রত্যেকেই কমপক্ষে ৪৫টি টেস্ট অংশ নিয়েছে। এরপর দক্ষিণ আফ্রিকা টেস্টে অংশগ্রহণ করতে শুরু করে। ১৯৬০ সালে দলটি প্রথমবারের মতো টেস্টে অংশ নেয়। কিন্তু আন্তর্জাতিক ক্রীড়াঙ্গনে নিষেধাজ্ঞার কবলে পড়ায় তারা মাত্র ১১ টেস্টে অংশ নিতে পেরেছে। ভারত ও ওয়েস্ট ইন্ডিজ পরবর্তী অবস্থানে রয়েছে। পাকিস্তান, আয়ারল্যান্ড, নেদারল্যান্ডস ও শ্রীলঙ্কা - দলগুলোর প্রত্যেকেই পাঁচ টেস্টের কম খেলেছে। ১০ সেপ্টেম্বর, ২০১৬ তারিখ পর্যন্ত সর্বমোট ১৩৮টি টেস্ট খেলা অনুষ্ঠিত হয়েছে।

আরও দেখুন 

 টেস্ট ক্রিকেট
 মহিলাদের ক্রিকেট
 বাংলাদেশ জাতীয় মহিলা ক্রিকেট দল

তথ্যসূত্র

বহিঃসংযোগ 

মহিলাদের ক্রিকেট
মহিলাদের আন্তর্জাতিক ক্রিকেট প্রতিযোগিতা
ক্রীড়া
টেস্ট ক্রিকেট
ঝোলাইবিবি

ঝোলাইবিবি হলেন বাংলার একজন হিন্দু লৌকিক দেবী।তিনি হাম বসন্ত উপশম কারিনী। তাকে তার ছয় বোন ওলাবিবি (কলেরার দেবী), আজগাইবিবি, চাঁদবিবি, বাহাদাবিবি, ঝেতুনবিবি ও আসানবিবির সঙ্গে পূজা করা হয়।  কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর। তবে সপ্তমাতৃকা ও সাতবিবির মধ্যে কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়।

পাদটীকা

বাংলাদেশে হিন্দুধর্ম
বাংলাদেশে ইসলাম
আঞ্চলিক হিন্দু দেবী
হিন্দু লৌকিক দেবদেবী
পশ্চিমবঙ্গের সংস্কৃতি
বাংলার লৌকিক দেবদেবী
ঝেতুনবিবি

ঝেতুনবিবি হলেন একজন হিন্দু লৌকিক দেবী। সাধারণত বাংলায় তার ছয় বোন ওলাবিবি (কলেরার দেবী), আজগাইবিবি, চাঁদবিবি, বাহাদাবিবি, ঝোলাইবিবি ও আসানবিবির সঙ্গে তার পূজা হয়। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর। তবে সপ্তমাতৃকা ও সাতবিবির মধ্যে কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়।

পাদটীকা

বাংলাদেশে হিন্দুধর্ম
বাংলাদেশে ইসলাম
আঞ্চলিক হিন্দু দেবী
হিন্দু লৌকিক দেবদেবী
পশ্চিমবঙ্গের সংস্কৃতি
বাংলার লৌকিক দেবদেবী
বাহাদাবিবি

বাহাদাবিবি বা বাহাদা দেবী হলেন একজন হিন্দু লৌকিক দেবী। সাধারণত বাংলায় তার ছয় বোন ওলাইচণ্ডী (কলেরার দেবী), আজগাইবিবি, চাঁদবিবি, ঝোলাইবিবি ও আসানবিবির সঙ্গে তার পূজা হয়। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর। তবে সপ্তমাতৃকা ও সাতবিবির মধ্যে কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়।

তথ্যসূত্র

বাংলাদেশে হিন্দুধর্ম
বাংলাদেশে ইসলাম
আঞ্চলিক হিন্দু দেবী
হিন্দু লৌকিক দেবদেবী
পশ্চিমবঙ্গের সংস্কৃতি
চাঁদবিবি

চাঁদবিবি হলেন একজন হিন্দু লৌকিক দেবী। সাধারণত বাংলায় তাঁর ছয় বোন ওলাইচণ্ডী বা ওলাদেবী/ওলাবিবি (কলেরার দেবী), আজগাইবিবি, ঝোলাইবিবি ও আসানবিবির সঙ্গে তাঁর পূজা হয়। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর  কিংবা বাঁকুড়ার সাতবউনি ( সাত বনদেবী / জামমালা দেবী ) এঁদের সাথে সম্পর্কিত । তবে সপ্তমাতৃকা ও সাতবিবির মধ্যে প্রায় কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়।

পাদটীকা

বাংলাদেশে হিন্দুধর্ম
বাংলাদেশে ইসলাম
আঞ্চলিক হিন্দু দেবী
হিন্দু লৌকিক দেবদেবী
পশ্চিমবঙ্গের সংস্কৃতি
বাংলার লৌকিক দেবদেবী
আজগাইবিবি

আজগাইবিবি হলেন একজন হিন্দু লৌকিক দেবী। সাধারণত বাংলায় তাঁর ছয় বোন ওলাবিবি (কলেরার দেবী), চাঁদবিবি,ঝোলাইবিবি ও আসানবিবির সঙ্গে তাঁর পূজা হয়। কোনো কোনো আধুনিক গবেষকের মতে ‘সাতবিবি’ নামে পরিচিত এই সাত দেবী আসলে হিন্দু সপ্তমাতৃকার (ব্রাহ্মী, মাহেশ্বরী, বৈষ্ণবী, বারাহী, ইন্দ্রাণী ও অন্যান্য) রূপান্তর। তবে সপ্তমাতৃকা ও সাতবিবির মধ্যে কোনো সাদৃশ্য নেই বললেই চলে। ভারতে সাত দেবীর পূজা যে সুপ্রাচীন কাল থেকে চলে আসছে, তার প্রমাণ অধুনা পাকিস্তানের সিন্ধুপ্রদেশের অন্তর্গত সিন্ধু সভ্যতার মহেঞ্জোদাড়ো শহরের টেরাকোটা সিলমোহরে দেখা যায়। এই সিলমোহরে সাতজন নারীকে একসঙ্গে দণ্ডায়মান অবস্থায় দেখা যায়।

পাদটীকা 

বাংলাদেশে হিন্দুধর্ম
বাংলাদেশে ইসলাম
আঞ্চলিক হিন্দু দেবী
হিন্দু লৌকিক দেবদেবী
পশ্চিমবঙ্গের সংস্কৃতি
বাংলার লৌকিক দেবদেবী
মাসোবা

মাসোবা হলেন ভারতের কোনো কোনো অঞ্চলে পূজিত এক লৌকিক দেবতা। মূলত মহারাষ্ট্র, তেলেঙ্গানা ও অন্ধ্রপ্রদেশ রাজ্যে তাঁর মন্দির দেখা যায়। মাসোবা হলেন ভূতপ্রেতের দেবতা। তাঁর মন্দির তাই গ্রামের বাইরে শ্মশানের কাছে নির্মিত হয়।

লজহর, যোশী,  প্রধান, ,মাং, চামার, ও ধাঙ্গর প্রভৃতি গোষ্ঠীর লোকেরা মাসোবার পূজা করে ও ছাগবলি দেয়। তারা মাসোবাকে তাদের রক্ষাকর্তা মনে করে। দলিত সম্প্রদায়েই মাসোবার পূজা বেশি প্রচলিত। অনেক জায়গায় মাসোবা যাত্রা নামে একটি বাৎসরিক উৎসব হয়। এই সময় মাসোবার মূর্তি পালকি করে বয়ে নিয়ে যাওয়া হয়।

তথ্যসূত্র

আঞ্চলিক হিন্দু দেবতা
হিন্দু লৌকিক দেবদেবী
আঞ্চলিক হিন্দু দেবদেবী
এ. বি. মির্জ্জা মোঃ আজিজুল ইসলাম

ড. এ. বি. মির্জ্জা মোঃ আজিজুল ইসলাম (জন্ম:২৩ ফেব্রুয়ারি ১৯৪১) বাংলাদেশের  একজন প্রখ্যাত অর্থনীতিবিদ এবং শেয়ারবাজার বিশেষজ্ঞ। তিনি ২০০৭-০৮ সালের নির্দলীয় তত্ত্বাবধায়ক সরকারের সময় অর্থ মন্ত্রণালয়ের দায়িত্ব পালন করেন।

প্রাথমিক জীবন 
ড. এ. বি. মির্জ্জা মোঃ আজিজুল ইসলাম ১৯৪১ সালের ২৩ ফেব্রুয়ারি তারিখ তৎকালীন ব্রিটিশ ভারতের পাবনার সুজানগরে জন্মগ্রহণ করেন। তার পিতা মির্জা আব্দুর রশিদ।

শিক্ষা জীবন 
মির্জ্জা আজিজুল ১৯৬১ সালে ঢাকা বিশ্ববিদ্যালয় থেকে অর্থনীতিতে স্নাতকোত্তর করে যুক্তরাষ্ট্রে গমন করেন এবং সেখানকার উইলিয়ামস কলেজ থেকে উন্নয়ন অর্থনীতিতেও স্নাতকোত্তর ও বোস্টন বিশ্ববিদ্যালয় থেকে পিএইচ-ডি সম্পন্ন করেন।

কর্ম জীবন 
তিনি ১৯৬২ সালে ঢাকা বিশ্ববিদ্যালয়ের অর্থনীতি বিভাগের শিক্ষক হিসেবে যোগ দেন; পরবর্তীতে ১৯৬৪ সালে পাকিস্তান সিভিল সার্ভিসে 'সিএসপি' কর্মকর্তা হিসাবে নিয়োগ লাভ করেন এবং ১৯৮২ সালে জাতিসংঘে যোগ দেন। পরবর্তীতে তিনি বাংলাদেশের শেয়ারবাজার নিয়ন্ত্রক সংস্থা 'সিকিউরিটিজ অ্যান্ড এক্সচেঞ্জ কমিশন' (এসইসি)-এর চেয়ারম্যান হিসাবে দায়িত্ব পালন করেন। বর্তমানে তিনি ব্র্যাক ইউনিভার্সিটির ভিজিটিং প্রফেসর ছাড়াও পুঁজিবাজারে তালিকাভুক্ত কোম্পানিগুলোর মধ্যে সবচেয়ে ভালো ৩০টি কোম্পানি খুঁজে বের করার জন্য নিয়োগপ্রাপ্ত ১৫ সদস্যের জুরি বোর্ডের আহ্বায়ক হিসাবে দায়িত্ব পালন করছেন।
তিনি নির্দলীয় তত্ত্বাবধায়ক সরকারের অর্থ উপদেষ্টা থাকাকালীন সময় ২০০৮ সালে পাবনা বিজ্ঞান ও প্রযুক্তি বিশ্ববিদ্যালয় প্রতিষ্ঠায় প্রত্যক্ষ অবদান রাখেন।

আরও দেখুন 
 বাংলাদেশের অর্থ মন্ত্রণালয়
 বাংলাদেশের অর্থমন্ত্রী
 বাংলাদেশের অর্থমন্ত্রীদের তালিকা

তথ্যসূত্র 

বাংলাদেশের অর্থমন্ত্রী
১৯৪১-এ জন্ম
পাবনা জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
বস্টন বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের শিক্ষক
ঢাকা কলেজের প্রাক্তন শিক্ষার্থী
বাংলাদেশ আওয়ামী লীগের রাজনীতিবিদ